八条，皆切中利病。于是刘宗周、李邦华、贺逢圣、倪元璐深相引重，寻除南康府推官，平反之暇，修白鹿书院，朔望集诸生发明圣学。补理抚州，修葺崇文书院，复集生徒讲学。升刑部主事，上清狱囚疏，修治新监，相埋故犯四说帖，着为定例。江夏郭昭封以草厂事论死，启忠念其为郭正域之子，力争减戍。陈子壮、汤开远建言下狱，上疏乞宥。丁忧服阕，转礼部员外郎，途经山东，流殍载道，疏请留漕粮十万石赈之，全活无算。十四年督学山东，妻戎氏率家人三十余口，至李家庄，猝遇流寇剽掠成羣，戎氏谕之放，兵罗拜，则皆昔日所活之饥民也。时诏各省学臣直陈起废